Liikenne- ja viestintäministeriö

Sabina Lindström

PL 31

00023 Valtioneuvosto

Lähettäjän viite Ajokorttilain muuttaminen, (Liikenne- ja viestintäministeriö),

lausuntojen ja selvitysten antaminen, Maa- ja metsätalousministeriö

**Lausunto ajokorttilain muutosesityksestä**

Luonnonvarakeskus kannattaa traktoreiden ajokorttivaatimusten yksinkertaistamista ja B-luokan ajo-oikeuden ulottamista korkeintaan 60 km/h liikkuviin traktoreihin ja ns. traktorimönkijöihin.

Luonnonvarakeskus ei kuitenkaan varauksetta pidä liikenneturvallisuuden kannalta toivottavana tilannetta, jossa 15-vuotias kuljettaja voisi pelkän teoriakokeen perusteella saada ajo-oikeuden em. nopeuteen yltävälle, massaltaan jopa 40 tonnin traktorin ja perävaunun yhdistelmälle.

Nykyistä liikennetraktoreiden ajokorttivaatimuksiin kuuluvaa käsittelykoetta Luonnonvarakeskus ei pidä tarkoituksenmukaisena, koska se ei mittaa henkilön kykyä hallita raskasta ja nopeaa traktorin ja perävaunun yhdistelmää. Niin ikään nykyinen käsittelykoe ei huomioi traktoriin kytkettäviä työkoneita ja niiden mittasuhteita ja vaikutusta ajo-ominaisuuksiin.

Nopeudeltaan enintään 60 km/h ns. traktorimönkijöiden ajokorttivaatimuksia tulisi Luonnonvarakeskuksen mielestä kehittää siten, että ajo-oikeuden voisi saada myös 15-vuotias.

A-, AM- ja B-luokkien ajokorttivaatimuksien teoriakokeissa olisi suositeltavaa ottaa huomioon traktorin ajamiseen liittyviä vaatimuksia, koska em. ajokorttiluokat antavat ajo-oikeuden myös traktorille.

Asiantuntijat

Pekka Rantti, erityisasiantuntija, sertifiointipäällikkö

Antti Suokannas, tutkija

Eeva-Liisa Ryhänen

Yksikön johtaja